**ამბროლაურის მუნიციპალიტეტის მეორე მოწვევის საკრებულოს**

**ოცდამესამე მორიგი სხდომის**

**ო ქ მ ი №20**

*ქ. ამბროლაური, ბრატისლავა რაჭის ქ. N11 28 სექტემბერი 2022 წელი (11:00 სთ)*

ამბროლაურის მუნიციპალიტეტის მეორე მოწვევის საკრებულოს ოცდამესამე მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 26 წევრი: ასლან საგანელიძე, დავით ხუციშვილი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, სიმონი ჭელიძე, მერაბი ჩიტალაძე, ბაქარ გობეჯიშვილი, სოსო ჭელიძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ნინო ჯოხაძე, ბეჟანი დარახველიძე, ლელა რობაქიძე, ანა გურგენიძე, მაკა გოცირიძე, ხათუნა ბეშიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის საფინანსო სამსახურის უფროსი ბეჟან კობახიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მუნიციპალიტეტის მერს, მოწვეულ სტუმრებს და საკრებულოს წარუდგინა საკრებულოს აპარატის იურიდიული განყოფილების უფროსის თანამდებობაზე კონკურსის წესით დანიშნული ახალი თანამშრომელი, ისაუბრა მის გამოცდილებაზე, პიროვნებაზე და პროფესიონალიზმზე.

სხდომის თავმჯდომარემ, საკრებულოს თავმჯდომარე, ასლან საგანელიძემ განმარტება გააკეთა დღის წესრიგით წარმოდგენილ საკითხებზე და აღნიშნა, რომ კანონმდებლობის შესაბამისად მერს ინიცირებული საკითხები ემატება განსახილველ საკითხებს, რომელზეც განმარტებას გააკეთებს მუნიციპალიტეტის მერი.

ზვიად მხეიძემ მიესალმა საკრებულოს წევრებს და განმარტება გააკეთა ინიცირებულ საკითხებზე. აღნიშნა, რომ ერთი საკითხი ეხება ამბულატორიების ჰოლდინგზე გადაცემას, რომ უფრო კარგად მოხდეს ამბულატორიების სპეციფიკური მოთხოვნების გათვალისწინება, მათი მოვლა და მიხედვა, ხოლო მეორე საკითხი მოიცავს მუნიციპალიტეტისთვის სესხის აღების თაობაზე ხელშეკრულების გაფორმებისთვის საკრებულოს თანხმობას. თანხები მიიმართება ყოფილი სასტუმროს შენობის მუნიციპალიტეტისთვის შესაძენად, სასწრაფოს და საავადმყოფოს შენობების გაფართოების და მოწესრიგების საკითხებს.

საკრებულოს სხდომის თავმჯდომარემ, ასლან საგანელიძემ კენჭისყრაზე დააყენა ბიუროს მიერ დამტკიცებული საკრებულოს მორიგი სხდომის დღის წესრიგის პროექტი დამატებული საკითხის გათვალისწინებით.

კენჭისყრის შედეგად მომხრე:25; წინააღმდეგი: არცერთი, დამტკიცდა ცვლილებით

დ ღ ი ს წ ე ს რ ი გ ი

1. ამბროლაურის მუნიციპალიტეტის მერიის საფინანსო სამსახურის უფროსის ანგარიში 2022 წლის 01 იანვრიდან 01 სექტემბრამდე გაწეული საქმიანობის შესახებ

*მომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის საფინანსო სამსახურის უფროსი*

1. ამბროლაურის მუნიციპალიტეტის მეორე მოწვევის საკრებულოს 2022 წლის მეოთხე კვარტლის სამუშაო გეგმის განხილვა

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

1. ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) სახელმწიფოსათვის უსასყიდლოდ საკუთრებაში გადაცემის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

1. ამბროლაურის მუნიციპალიტეტის მერისათვის საქართველოს მუნიციპალური განვითარების ფონდისგან სესხის აღებასა და კაპიტალური საინვესტიციო ხელშეკრულების დადებაზე თანხმობის მიცემის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

1. სხვადასხვა.
2. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის საფინანსო სამსახურის ხელმძღვანელის ბეჟან კობახიძის ანგარიში 2022 წლის 01 იანვრიდან 01 სექტემბრამდე გაწეული საქმიანობის შესახებ

*ანგარიში თან ერთვის*

ბეჟან კობახიძემ აღნიშნა, რომ ანგარიში წარმოდგენილია საკრებულოს გეგმის მიხედვით განსაზღვრულ ვადებში და განხილულია შესაბამის კომისიის სხდომებზე. მან ისაუბრა სამსახურის სტრუქტურაზე, მუშაობის სპეციფიკაზე, თანამშრომლების ფუნქციებზე, თითოეული განყოფილების მუშაობის პროცესზე, ბიუჯეტის ცვლილების პროექტის მომზადების პროცესზე, ცვლილების საფუძვლებზე და მიზეზებზე, ადგილობრივი შემოსავლების გაზრდის მიზნით სამსახურის მიერ გაწეულ მუშაობაზე, სადეპოზიტო თანხის პროცენტული მაჩვენებლის გაზრდის თაობაზე, ელექტრონულ პროგრამებში მუშაობის თაობაზე, საბუღალტრო განყოფილების მუშაობის სპეციფიკაზე, ახალ ბუღალტრული აღრიცხვის პროგრამებში მუშაობის საკითხებზე და მასში კონსოლიდირებულ ბალანსზე მუშაობაზე, სამსახურის სხვა დამატებით სამუშაო ჯგუფებში, საბჭოებში და კომისიებში ჩართულობაზე, შემოსავლების, გასავლის, ტრანზაქციების, არაფინანსური აქტივების კლების მოცულობაზე და მაჩვენებლებზე, დამატებითი ღირებულების გაზრდის შედეგად მიღებული შემოსავლების გადანაწილების საკითხებზე, ბიუჯეტის შემოსავლების მაჩვენებლების პროგნოზირებულ მატებაზე და მის მიზნობრივ გამოყენებაზე, უახლოეს მომავალში 2023 წლის ახლი ბიუჯეტის პროქტის წარმოდგენის თაობაზე, იმ გაწეულ სამუშაოზე, რომელიც ანგარიშში არ არის აღწერილი და სამსახურის თანამშრომლების მიერ შესრულებულია.

სოსო ჭელიძემ დასვა შეკითხვა ანგარიშში ასახული თანხების დაზუსტების თაობაზე, რაზეც განმარტება გააკეთა ბეჟან კობახიძე.

ასლან საგანელიძემ აღნიშნა, რომ საფინანსო სამსახურის უფროსი კარგი ადამიანია, კარგი ხელმძღვანელია და კარგი გუნდის მმართველი. სასურველია თანამშრომლების ზეგანაკვეთური მუშაობის და დაკისრებული სამუშაოს კარგად შესრულებისთვის მოხდეს მათი წახალისების საკითხის დარეგულირება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მერიის პირველადი სტრუქტურული ერთეულის, საფინანსო სამსახურის უფროსის 2022 წლის 01 იანვრიდან 01 სექტემბრამდე გაწეული საქმიანობის შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:26; წინააღმდეგი: 0;

**გადაწყვიტეს:** ამბროლაურის მუნიციპალიტეტის მერიის პირველადი სტრუქტურული ერთეულის, საფინანსო სამსახურის უფროსის 2022 წლის 01 იანვრიდან 01 სექტემბრამდე გაწეული საქმიანობის შესახებ ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება ამბროლაურის მუნიციპალიტეტის მეორე მოწვევის საკრებულოს 2022 წლის მეოთხე კვარტლის სამუშაო გეგმის თაობაზე

*პროექტი თან ერთვის*

საკრებულოს თავმჯდომარემ, სხდომის თავმჯდომარემ, ასლან საგანელიძემ აღნიშნა, რომ საკრებულოს წარმოდგენილი გეგმა შემუშავებულია საკრებულოს კომისიის გეგმების შესაბამისად, რომელიც განხილული იყო ბიუროს სხდომაზე მერიის შესაბამის სტრუქტურული ერთეულის ხელმძღვანელების მონაწილეობით. გეგმის დამტკიცების შემდეგ საკრებულო მეოთხე კვარტალში ამ გეგმის შესაბამისად გააგრძელებს მუშაობას.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მეორე მოწვევის საკრებულოს 2022 წლის მეოთხე კვარტლის სამუშაო გეგმის დამტკიცების საკითხს.

კენჭის ყრის შედეგად მომხრე:26; წინააღმდეგი: 0;

**გადაწყვიტეს:** დამტკიცდეს ამბროლაურის მუნიციპალიტეტის მეორე მოწვევის საკრებულოს 2022 წლის მეოთხე კვარტლის სამუშაო გეგმა.

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) სახელმწიფოსათვის უსასყიდლოდ საკუთრებაში გადაცემის შესახებ

*პროექტი თან ერთვის*

ზვიად მხეიძემ აღნიშნა, რომ ამბულატორიების საკითხი მნიშვნელოვანია, მან საკრებულოს წარუდგინა იმ ამბულატორიების ჩამონათვალი რომელიც ამ ეტაპზე, ჰოლდინგის მიერ მოთხოვნილია და ამ განკარგულებით გადაეცემა. სულ 15 ამბულატორიაა, ეტაპობრივად მოხდება მათი გადაცემა, რადგან საჭიროებს შესაბამის პროცედურებს და იურიდიული დოკუმენტებით გადაცემა. ჰოლდინგზე გადაცემით მოწესრიგდება ამბულატორიები, სადაც საჭიროა აშენდება, სადაც საჭიროა გარემონტდება. ამბულატორიების მდგომარების მოწესრიგება მუნიციპალიტეტისთვის რთული იყო.

ასლან საგანელიძემ აღნიშნა, რომ კარგია ამბულატორიების საკითხის მოგვარება, ჰოლდინგის მიერ მოწესრიგდება ამბულატორიების მომსახურების საკითხი.

საკრებულოს თავმჯდომარემ, სხდომის თავმჯდომარემ, ასლანს საგანელიძემ კენჭი უყარა ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) სახელმწიფოსათვის უსასყიდლოდ საკუთრებაში გადაცემის შესახებ განკარგულების დამტკიცების საკითხს.

კენჭის ყრის შედეგად მომხრე:26; წინააღმდეგი: არცერთი;

**გადაწყვიტეს:** ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) სახელმწიფოსათვის უსასყიდლოდ საკუთრებაში გადაცემის შესახებ განკარგულება დამტკიცდეს.

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება ამბროლაურის მუნიციპალიტეტის მერისათვის საქართველოს მუნიციპალური განვითარების ფონდისგან სესხის აღებასა და კაპიტალური საინვესტიციო ხელშეკრულების დადებაზე თანხმობის მიცემის შესახებ

*პროექტი თან ერთვის*

საკრებულოს თავმჯდომარემ, სხდომის თავმჯდომარემ, ასლანს საგანელიძემ კენჭი უყარა ამბროლაურის მუნიციპალიტეტის მერისათვის საქართველოს მუნიციპალური განვითარების ფონდისგან სესხის აღებასა და კაპიტალური საინვესტიციო ხელშეკრულების დადებაზე თანხმობის მიცემის საკითხს.

ბაქარ გობეჯიშვილმა აღნიშნა, რომ ამ ეტაპზე, როდესაც მუნიციპალიტეტს აქვს მოწესრიგებული, კარგად გარემონტებული შენობა, არ მიაჩნია საჭიროდ, სესხით, ახალი შენობის შეძენა, შესაბამისად საკითხს მხარს არ დაუჭერს.

სოსო ჭელიძემ აღნიშნა, რომ მთავარი პირობა, რომელიც მუნიციპალიტეტის ახალ შენობაში გადასვლით გვარდება არ უნდა შეიცვალოს და გაფართოვდეს სასწრაფოს და საავადმყოფოს ფართი, რომ მოსახლეობის სამედიცინო მომსახურების საკითხები გაუმჯობესდეს.

კენჭის ყრის შედეგად მომხრე:23; წინააღმდეგი: 3 (ბაქარ გობეჯიშვილი, ლელა რობაქიძე, ანა გურგენიძე);

**გადაწყვიტეს:** მიეცეს თანხმობა ამბროლაურის მუნიციპალიტეტის მერს საქართველოს მუნიციპალური განვითარების ფონდისგან სესხის აღებასა და კაპიტალური საინვესტიციო ხელშეკრულების დადებაზე.

სხდომის დასასრულს საკრებულოს წევრებმა მადლიერება გამოხატეს დიალიზის მომსახურების ცენტრის მოწყობისთვის, სადმელის სკოლის გადახურვის საკითხის მოგვარებისთვის. ასევე დააყენეს სხვადასხვა პრობლემური საკითხები, კერძოდ: ელევნორა ბედენაშვილმა დიალიზის მომსახურების უზრუნველსაყოფად, უწყვეტი ელექტროენერგიის და წყლის მიწოდების საკითხის დარეგულირება;

ნინო ჯოხაძემ დააყენა სკოლის გათბობის მოწესრიგება, დიზელიდან გაზზე გადასვლისთვის არა საკმარისი თანხების საკითხი;

ანა გურგენიძემ სოფელ ჭელიაღელის ბაღში ბავშვებისთვის საკმარისი ფართის მოწესრიგების საჭიროების და აუცილებლად მოგვარების საკითხი.

სხდომის ოქმს სხდომის [აუდიო ჩანაწერი CD დისკზე](file:///C:\Users\teona.ghudumidze\Desktop\2021%20წლის%20საკრებულოს%20ახალის%20მასალები\სხდომის%20ოქმები\საკრებულოს%20სხდომის%20ოქმები\2022%20წლის%20ოქმები\29.06.2022წ..aac) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე